chcel by som poprosit o informacie do pripravovaneho clanku o Vazskej cyklotrase, podla info z Trencianskeho samospravneho kraja by sa do projektu mali aktivne zapojit vsetky mesta a obce, ktore lezia na tejto trase

<http://www.tsk.sk/hlavna-stranka/trenciansky-samospravny-kraj/tlacove-spravy/2015/vazska-cyklotrasa-najrozsiahlejsim-projektom-v-tsk.html?page_id=221818>

Co si o tomto projekte myslite?

Vážska cyklomagistrála je v súlade s cyklogenerelom, ktorý má mesto Trenčín spracovaný. Je to zmysluplný projekt najmä z turistického pohľadu. Už teraz hrádze fungujú ako chrbtica pre pohyb cyklistov v Trenčíne. Konzultovali sme umiestnenie Vážskej cyklomagistrály v priestore mesta Trenčín. Pre nás to je kostra, na ktorú budeme napájať ďalšie cyklotrasy.

Jedna z uloh, ktore samospravy v tomto projekte caka sa tyka vysporiadania pozemkov v miestach cyklotrasy - mate v sucasnosti prehlad, predstavu, v akom stave su predmetne pozemky vo vasej oblasti?

Čo sa týka vysporiadania pozemkov, to je skôr otázka na TSK, ale väčšina pozemkov patrí Povodiu Váhu, lebo buď sú to hrádze alebo medzihrádzový priestor popri Váhu. Čo sa týka premostenia, starý železničný most ešte stále patrí Železniciam SR, tu bude treba potom doriešiť prevod na Mesto.

Aku "pridanu hodnotu" tato cyklotrasa prinesie mestu?

Vážska cyklomagistrála bude pre mesto znamenať zvýšenie návštevnosti, cestovného ruchu, cykloturistiky. Návštevníci, ktorí teraz chodia do Trenčína na tzv. jednodňovú cykloturistiku sa tu zdržia dlhšie, lebo budú môcť z Trenčína absolvovať postupne viac pekných výletov do okolia – ale i opačne z okolia budú prichádzať do Trenčína cykloturisti.

No a dôležité je i to, že pôjde o chrbticu celej cyklodopravy v Trenčíne, na ktorú budeme napájať naše mestské cyklotrasy.

V akom stave - stadiu - je momentalne budovanie cyklotras v meste? Planujete tuto Vazsku cyklotrasu prepojit s planovanymi mestskymi cyklotrasami?

Mesto na budovanie cyklotrás momentálne nemá finančné prostriedky, máme vypracovanú cyklotrasu zo sídliska Juh do centra. Mesto zriadilo Komisiu pre riešenie cyklistickej dopravy v Trenčíne, v ktorej sú poslanci MsZ, úradníci z MsÚ a odborníci z cyklistickej verejnosti. Jedným z členov Komisie je krajský cyklokoordinátor p. Tinka, ktorý pracuje na TSK a tým je zabezpečená spolupráca týkajúca sa Vážskej cyklomagistrály a napojenia sa na ňu našimi cyklotrasami.